Kanađanin Frank doselio se u Hrvatsku te je svoja zapažanja o Lijepoj našoj odlučio iznijeti u svome blogu Frank about Croatia. Kanađanin je zapazio nekoliko situacija u kojima bi se Hrvati mogli razljutiti:

1. Ako ih nazovete Balkancima

– Ne zauzimam strane i ne želim raspravljati o tome je li Hrvatska dio Balkana. Samo napominjem da ako posjećujete Hrvatsku, Hrvatima ne govorite da su na Balkanu. Uslijedit će duga rasprava o geografskim i sociološkim odrednicama Balkana.

2. Ako kažete da je Hrvatska jugoistočna Europa

– Nešto prihvatljivije od Balkana, ali vjerojatno će ponovno uslijediti podugačka rasprava.

3. Ako Hrvatsku nazovete bivšom Jugoslavijom

– Činjenica je da je Hrvatska bila dio Jugoslavije, no otada je prošlo 23 godine pa bilo najbolje da Jugoslaviju ne spominjete.

4. Ako Domovinski rat nazovete građanskim

5. Ako kažete da su ćevapi tradicionalno hrvatsko jelo

– Iako su oni jedno od najpopularnijih jela u Hrvatskoj, svatko će vam pokušati objasniti da su oni bosanski specijalitet

6. Ako im nastavite puniti čašu

– Hrvati će iz pristojnosti popiti ono što im natočite i vjerojatno se napiti. U Hrvatskoj je boca na stolu i svatko pije onoliko koliko misli da može popiti

7. Ako izjednačite hrvatski i srpski jezik

– Ne biste švedski i norveški nazvali istim jezikom, zar ne. Iako su hrvatski i srpski jezik slični, oni nisu isti. Najbolje je da izbjegavate jezične probleme ako ne želite pokrenuti još jednu podužu raspravu.

>> Godina za pamćenje: U 2013. najviše turista u Zagrebu do sada